★ जीर्ण रोगों में रोगी की शारीरिक अवस्था ऐसी नहीं रहती, जो आरम्भ में उपवास के लिए उपयुक्त हो। इस प्रकार का एक और रोग होता है जिसे मारक कह सकते हैं जैसे-क्षय रोग । ऐसे रोगों में रोगी की जीवनीशक्ति इतनी अधिक कमजोर हो जाती है कि उसका पुनः निर्माण यदि असम्भव नहीं तो कठिन अवश्य होता है। इन रोगों में जब तक मृत्यु की अटल तिथि नहीं आ पहुँचती तब तक कोई भी चिकित्सा रोगी को केवल थोड़ा-सा आराम पहुँचा सकती है। ऐसे रोगी को यूँ तो उपवास नहीं कराना चाहिए और यदि उपवास कराना ही हो तो एक दिन से अधिक नहीं कराना चाहिए। इसी प्रकार यदि शरीर का कोई अंग बिल्कुल नष्ट हो गया हो तो वह भी उपवास से ठीक नहीं होगा।